JKW-KABAB-18-TSHA-049-wylie
@#/__/sku gsum rig 'dus zab tig las/__brgyud pa'i gsol 'debs byin rlabs thig le zhes bya ba bzhugs so/___/rigs kun khyab bdag pad+ma kun tu 'chang*/___/lhun rdzogs mgon po pad+ma'i spyan mchog la/__/gsol ba 'debs so dz+nyA na badz+ra hoH__/byin gyis rlobs shig sarba sid+d+hi hU~M/__/sgyu 'phrul rang gzugs pad+ma tshe dpag med/__/kun 'dus sems dpa' pad+ma'i myu gu la/__/gsol ba 'debs so=__/byin gyis rlobs shig=__/rigs gsum gcig bsdus pad+ma mdo sngags gling*/__/bka' babs brgyud 'dzin pad+ma'i sras rnams la/__/gsol ba 'debs so=__/byin gyis rlobs shig=__/theg dgu yi dam rgyal ba'i dkyil 'khor dang*/__/gnas gsum mkha' 'gro dam can gter srung la/__/gsol ba 'debs so=__/byin gyis rlobs shig=__/srid las nges 'byung dad gsum khong nas brdol/__/las 'bras yid ches thar mchog don du gnyer/__/bsags sbyang mthar phyin snying rje mos gus 'byongs/__/tshogs lam myur du bgrod par byin gyis rlobs/__/dbang bzhis rgyud smin dam tshig rnam par dag__/bskyed rim brtan thob rtsa rlung thig le 'byongs/__/las bzhi grub pa brgyad sogs nyams 'og chud/__/sbyor lam rnam bzhi bgrod par byin gyis rlobs/__/ka dag rang snang ris med dgongs rtsal rdzogs/__/lhun grub 'od gsal snang ba tshad la phebs/__/bde stong ye shes rnam pa thams cad pa/__/mthong sgom lam bzang bgrod par byin gyis rlobs/__/lam gyur 'bras bu rig 'dzin rnam pa bzhi/__/mthar phyin sgrib gnyis kun sangs mkhyen gnyis rgyas/__/mi slob zung 'jug sku gsum mngon tu gyur/__/don gnyis mtha' ru phyin par byin gyis rlobs/__/'di'ang khyab bdag kun mkhyen bla mas bka'i gnang ba stsal ba dang*/__gnas mdo gcod bla sprul sku dang dpal khyim a mye o rgyan bstan 'dzin sogs kyis bskur ngor pad+ma gar dbang blo gros mtha' yas kyis bris pa dge legs 'phel//___//__